Home Boeke, DVD's, ens Boeke Opgestaan - Ferdie Mulder
Opgestaan - Ferdie Mulder	Dinsdag, 24 Mei 2011 18:35	Opgestaan, boek deur Ferdie Mulder
Christene wat wonder oor hul eie sowel as Jesus se opstanding uit die dood.
Sedert veral die jaar 2000 is daar voortdurend debatte in Suid-Afrika oor of Jesus regtig uit die dood opgestaan het, en of dit nie eerder as 'n metafoor verstaan moet word nie. In hierdie boek neem Ferdie Mulder gelowiges op 'n agter-die skerms reis om beter te verstaan hoe hierdie saak tot onlangs toe by top universiteite verloop het. Hy vertel aangrypende, maar ook skokkende verhale van sommige studente se ontnugterings, dosente se uitsprake, en ook die kontroversie rondom die gewraakte petisie waarin 'n groep studente Jesus se liggaamlike opstanding bely het. Mulder, die inisieerder daarvan, is uiteindelik deur die NG Kerk verbied om predikant te word, en is ook lewenslank geskors van Tukkies se Fakulteit Teologie nadat hy tydens dissiplinêre verhore skuldig bevind is. Hierdie boek is nie net 'n uitdaging aan die leser om sy of haar eie posisie aangaande Jesus se opstanding te heroorweeg nie, maar ook 'n aangrypende getuienis van hoe die krag van God, wat Jesus uit die graf opgewek het, vandag nog met ons is om hoop, vergifnis en versoening te bewerk. Die boek is egter beslis ook kontroversieel, omdat dit moontlik opspraakwekkende getuienis wat tydens die onderskeie verhore na vore gekom het, bespreek. Hierdie is 'n moet lees boek vir almal wat wonder en worstel oor Jesus en gelowiges se opstanding, en ook vir diegene wat meer wil weet oor wat presies in Afrikaanse teologiese opleiding gebeur het tussen 2000-2006 wat betref die opstanding van Jesus.
Vir bestellings, gaan na http://www.graffitiboeke.co.za/BoekInformasie.php?book_id=10175&show_multiple=no.Publikasiedatum: Julie 2011Prys: R139.00 (BTW ingesluit)Bladsye: 368Grootte: 213 x 137mmBuiteblad: SagtebandUitgewer: Opgestaan PublikasiesISBN: 978-1-4316-0068-7Vir verdere inligting kontak Ferdie by 0044-751 540 9574
". . . As Luther bykans vyf eeue gelede gesê het: 'Hier staan ek, ek kan nie anders nie,' is dit een ding, maar as 'n teologiestudent vandag nog genoop voel om dit te doen, móét die gevaarligte helder brand. Ek wil elke gelowige aanmoedig om Ferdie se verhaal te lees . . ."
Ds. Jaco Thom, NG Toringkerk, Paarl.
Opgestaan Publikasies, 1 Hall Drive, Cambridge, CB23 7QN, Engelande-pos: Hierdie e-pos adres is teen spambotte beskerm, jy moet JavaSkrip op jou webblaaier ontsper om dit te kan sien
Opgestaan (Laai hier die eerste hoofstuk van die boek gratis af)
Opgestaan: Verhoor van 'n Student oor "oneerlikheid" wat lei tot sy "ewige" skorsing… - persoonlike indrukke van Ds Chris Visser oor Ferdie Mulder se boek: Opgestaan – 30 Desember 2011
Resensie deur Eckard Briedenhann
'n Ánder brief aan die kerkdeur (kommentaar op My brief teen die kerkdeur - Nico Geldenhuys)
Ferdie Mulder oor akademiese navorsing oor Jesus se Opstanding (youtube)
Radio onderhoud met Ferdie en prof Piet Strauss, vorige moderator van die NG Kerk. Kyk Hier of op youtube.
Die persoon van Jesus
2011-09-01 Boek oor opstanding maak opslae
2011-08 Persoonlike indrukke oor, en poging tot resensie van Ferdie Mulder se pas gepubliseerde boek, 'Opgestaan' deur Eckard Briedenhann
Boekbesprekings: Opgestaan (Boekbesprekings van Opgestaandeur Slabbert Le Cornu)
Deel 1: (2011-07-20)
Deel 2: (2011-07-27)
Deel 3: Fundamentalisme (2011-07-28)
Deel 4: Verdagte teoloë (2011-08-01)
Deel 5: Akkreditasie (2011-08-09)
Deel 6: Moenie weifel nie (2011-08-15)
Deel 7: Die Social Gospel en 9/11 (2011-09-08)
2011-05-28 Opstanding-debat herleef
2011-05-21 Boek onthul teologiese stryd by universiteit
Anonieme getuienis ('n Anonieme getuienis van 'n student wat saam met Ferdie gestudeer het.)
2007-08-25 Die ontkenning van Jesus se liggaamlike opstanding uit die dood - 'n Teologiese agtergrond
Uitnodiging tot kommentaar rakende skrif- en belydenisgetrouheid in teologiese opleiding (Ferdie se kant van die saak voor sy skorsing by die Teologiese Fakulteit UP)
2006-04-10 Ring van Pretoria-Oos Bevinding van ondersoekkommissie oor klag teen prof Jurie Le Roux
2006-10 The Resurrection of Jesus. Recent major figures in the debate.
2005-11-29 Proff Dirk Human, Jurie le Roux en Julian Müller. Persverklaring rakende "dwaalleer-brief" van mnr Ferdie Mulder en ander
Gerhard, dit is moeilik om te verstaan waar jou sentimente lê. Mense wat nie glo dat Jesus werklik opgestaan het nie is definitief nie wedergebore nie en is geestelik blind. Die antwoord is reg voor hulle oë, maar hulle sien dit nie raak nie.
Daar het geen opstanding plaas gevind nie. Menslike wysheid het skrifte verdraai. As die mens die verborgenheid geken het, het hulle die antwoorde geken, maar hulle is nie wedergebore nie en is geestelik blind. Die antwoord staan voor hulle oe maar kan dit nie raak sien nie omdat die Vader hulle oe gesluit het en hulle ore. Quote
HalloOns in die mediese veld het ook vrae.Kyk na al die nuwe argeologiese en tegnologiese bevindings en ondersoeke.Dan mag jy vrae vra.Dit laat jou dink want as kind was jy gedompel in watter geloof jy moet wees veral tydens die ' AFRIKANER Broederbond versus regerings.Veral as vrou was ons gedompel in situasies.
Die straf vir Ferdie se standpunt oor die Bybel se uitsprake(lewen slange skorsing) is besonder buite verhouding (skiet 'n muggie met 'n kanon). Is dit miskien om ander bybelsdenkendes te intimideer? 'n Student wat die bybel se uitsprake verdedig mag nie 'n predikant word nie!? Dit laat my dink aan 2Thes 2:10-11 "...omdat hulle die liefde tot die waarheid nie aangeneem het om gered te word nie. En daarom sal God hulle die krag van die dwaling stuur (strong delusion KJV), om die leuen te glo," Sterkte aan Ferdie, ek sien uit na die boek.
Baie dankie vir jou mannemoed Ferdie. Ek volg die sage van jou ontnugtering al vir 'n geruime tyd en was stomgeslaan met die vernederende dwarsklap wat jy by die kerkleiers gekry het. Vir diegene wat jou en jou bybelgetroue standpunte nog steeds verwerp nooi ek graag om na die volgende webblad te gaan: http://www.y-jesus.comEk kan nie wag om jou boek te koop en te lees nie. STERKTE. Louis le Roux